Hy het eendag my ma, pa en broer genooi vir ‘n drink en hulle al drie gevra. Dit is vir my so special dat hy my boetie ingesluit het, want hy is baie erg oor my.
Hy het vir die volgende dag vir ons ‘n couples massage bespreek om die wegbreek mee af te sluit. Dit was vrek oulik en romanties.
Ek het teen die Noordkus op en die Suidkus af gesoek vir ‘n venue wat my kon help. Salt Rock Hotel was die naaste wat ek kon kry om my onthaal op die strand te hê.
Ons was altwee dadelik mal oor die venue toe ons dit sien en het besluit om ons troue daar op die groot grasperk langs die strand te hou. Wanneer dit hoogwater word spoel die see uit tott teen aan die grasperk.
My idee was van die begin af om die tema casual boho te maak. Ek was van plan om dit goedkoop te hou maar my idees was nie nie algemeen nie, so dit was vrek moelik om goed te kry om te huur vir die troue. Ons moes op die ou end meeste van die dekor self maak.
Ons het ‘n klein palmblaar boog wat uitkyk oor die see, met stringe blommetjies in die agtergrond gebruik vir die seremonie.
Op die tafels was daar klein snack boksies vir elke gas om te geniet as ‘n welcome snack aangesien ons met die piekniek tema nie ‘n voorgereg gehad het nie. Ons het skaap op die spit gehad vir die hoofgereg.